भाजपा लगातार उपचुनावों में मात खा रही है और यदि सियासी माहौल में सुधार नहीं होता है तो भाजपा के लिए 2014 दोहराना लगभग असंभव हो जाएगा. कर्नाटक में बेल्लारी, शिमोगा सीटें भाजपा के पास थीं जबकि मांड्या सीट जेडीएस को मिली थी. जेडीएस अपनी सीट बचाने में कामयाब रही, किन्तु भाजपा अपनी बेल्लारी सीट नहीं बचा पाई. बेल्लारी लोकसभा सीट से भाजपा के वरिष्ठ नेता श्रीरामल्लू सांसद थे, परन्तु विधानसभा चुनाव जीतने के बाद उन्होंने लोकसभा सदस्यता से त्यागपत्र दे दिया था.